《次韵涂梦卜大佥二首 其一》
明代·黄衷

古木萧萧拂冻云，邮亭小队踏晴曛。琴书谩逐滩声下，桑梓回晴雁影分。

岁事几何浑转盻，物情强半异前闻。庙堂假节还才隽，为报西山寇盗群。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。